Beretta Px4 Storm

Beretta Px4 Storm – savitaisis pistoletas, gaminamas Beretta kompanijos (Italija), skirtas asmeninei savigynai ir įstatymų priežiūros institucijoms. Pistolete panaudota daug polimerinių elementų su plieno intarpais, modulinė nuleistuko grupė, visiškai uždaras vamzdžio gaubtas, Piketinio pamatėlis, keičiamos rankenos nugarėlės, kuo šis pistoletas skiriasi nuo daugelio kitų Beretta modelių.

Vamzdis su trumpa eiga, spyna užrakinama sukamuoju vamzdžiu kaip ir Beretta 8000, šaunamasis mechanizmas toks pat kaip ir beretų M9/92/96, nors konstrukcijai labai skiriasi nuo šių pistoletų.

Konstrukcija 

 Skirtingai nei pirmos kartos Beretta 92/96/M9 pistoletai, Px4 nuleistuko lankelis yra suapvalintas, kad būtų patogesnis nešioti slapčia.
 Visas gaiduko mechanizmas išimamas iš pistoleto nenaudojant specialių įrankių. Tai leidžia lengvai išvalyti šaunamąjį mechanizmą.
 Px4 konstrukcija tokia, kad dalinai išardytą pistoletą neįmanoma surinkti blogai.
 Px4 turi keičiamą liuminescuojantį 3 taškų taikiklį, padengtą Super-LumiNova mišiniu, skirtą naudoti tamsoje ar prieblandoje. Trumpai apšviestas tas mišinys liuminescuoja iki 30 min. 2010 m. vietoj liuminescuojančių trijų taškų taikiklių naudojami paprasti 3 taškų taikikliai.
 Po vamzdžiu pistoletas turi Piketinio pamatėlį, prie kurio galima pritvirtinti taktinį šviestuvėlį, lazerinį rodiklį ar kitus reikmenis.

Keičiamos dalys 
Didinant pistoleto patogumą kai kurios jo dalys buvo sukonstruotos taip, kad jas būtų galima kaitalioti:
 Rankenos nugarėlė. Komplekte yra trijų dydžių – siaura, standartinė ir didelė.
 Dėtuvės mygtukas. Gali būti perkeltas į bet kuria pistoleto pusę. Yra trijų dydžių – standartinis, didelis ir kovinis.
 Vamzdžio gaubto stabdžio svirtelė. Standartinė gali būti pakeista plonesne, kad greitai traukiant pistoletą iš dėklo nekliūtų.

Px4 modeliai 
Px4 pistoletai yra 4 modelių:
 Type F: Viengubo ir dvigubo veikimo. Užvesto gaiduko atleidimo įtaisas (decocker). Rankinis saugiklis.
 Type C: Tik viengubo veikimo. Gaidukas be kyšulio. Neturi užvesto gaiduko atleidimo įtaiso. Neturi saugiklio.
 Type D: Tik dvigubo veikimo. Gaidukas be kyšulio. Neturi užvesto gaiduko atleidimo įtaiso. Neturi saugiklio.
 Type G: Viengubo ir dvigubo veikimo. Užvesto gaiduko atleidimo įtaisas (decocker). Neturi rankinio saugiklio.

Px4 Subcompact 
Px4 Storm Subcompact yra mažiausias Px4 variantas, naudojantis 9×19mm ir .40 S&W šovinius. Gaidukas viengubo ir dvigubo veikimo. Skirtas savigynai ir įstatymų priežiūros institucijoms, ypač nešiojimui slapčia.

Beretta kompanija reklamuoja PX4 Subcompact kaip pažangiausią egzistuojantį pistoletą subkompaktą. Jis lengvas ir mažas. Vamzdis iš nerūdijančio plieno, kad nepradėtų koroduoti nuo susikondensavusio vandens. Dėtuvės mygtuką galima perkelti į kitą pusę, galima įdėti jį reikiamo dydžio. Beretta patentuotas SnapGrip Magazine Extender ('SnapGrip dėtuvės ilgintuvas') padidina rankeną, kad jos laikymas būtų saugesnis.

Dėtuvės gali būti paprastos ar padidintos talpos:
 9×19mm šoviniai – 13 (17 ar 20),
 .40 S&W šoviniai – 10 (14 ar 17).
Dėtuvės adapteris leidžia naudoti ilgas PX4 dėtuves Px4 Subcompact pistoletuose.

Px4 Compact 
Mažesnis už standartinio dydžio, bet stambesnis už Subcompact modelius. Vamzdis sukamasis, kaip ir standartinio dydžio Px4 pistoletų, tačiau vamzdžio gaubtas ir rankena proporcingai trumpesni. Vamzdžio stabdžio svirtelė abipusė.
Dėtuvių talpa standartinė (naudojant standartinių Px4 dėtuves):
 9×19mm šoviniai – 15 (17 ar 20)
 .40 S&W šoviniai – 12 (14 ar 17).

Naudotojai 
 : 2010 m. 1500 vienetų nupirko Buenos Airių policija.
 : Naudoja Kanados pasienio apsaugos agentūra (Canada Border Services Agency).
 : Naudoja Malaizijos karališkoji policija kaip naują tarnybinį pistoletą, kuris pakeitė XX a. 8-to dešimtmečio .38 Special kalibro tarnybinius revolverius Smith & Wesson Model 15.
 : Naudoja Respublikos nacionalinė gvardija ir Viešoji saugumo policija.
 : 2010 m. sausį 4000 vienetų pistoletų Px4F užsakė Pietų Afrikos policijos tarnyba.
 : Naudoja Merilando valstijos policija (Maryland State Police) ir kai kurių miestų policijos.

Nuorodos 

Italijos ginklai
Pistoletai